ক্রিস্টিয়ানো রোনালদো (বাম) এবং লিওনেল মেসি (ডান) গোল করার পরে উদ্‌যাপন করেছেন
খেলাধুলায়, **গোল উদ্‌যাপন** হল গোল করার পর উদ্‌যাপনের অভ্যাস। উদ্‌যাপনটি সাধারণত গোলদাতার দ্বারা সম্পাদিত হয়, এবং এর সাথে তার সতীর্থ, ব্যবস্থাপক, ক্রীড়াশিক্ষক বা দলের সমর্থকরাও জড়িত থাকতে পারে। সাধারণভাবে গোল উদ্‌যাপন কথাটি উল্লেখ করেও, শব্দটি নির্দিষ্ট কিছু কর্মকাণ্ডেও প্রয়োগ করা যেতে পারে, যেমন কোনও খেলোয়াড় তার জার্সিটি খুলে ফেলে বা কেউ আবার ডিগবাজি খায়। ফুটবল এবং আইস হকির মত খেলা যেখানে গোল সংখ্যা কম হয়, সেখানে উদ্‌যাপনগুলি সাধারণত আরও সারগর্ভ হয়, কারণ সেখানে প্রতিটি গোলের তাৎপর্য থাকে।

অনেক গোল উদ্‌যাপন অমর হয়ে গেছে, যেমন একটি মূর্তিতে (থিয়েরি অঁরি), বিজ্ঞাপনে (রোনালদো), ডাকটিকিটে (পেলে), পত্রিকা প্রচ্ছদে, বা ভিডিও গেমসে: আরও অনেকের মধ্যে ক্রিস্টিয়ানো রোনালদো, গ্যারেথ বেল, লিওনেল মেসি *ফিফা* সিরিজে স্থান পেয়েছেন।

উদ্‌যাপন
--------

### গোল করার গান

"জাম্প" গানটি বাজানো ছাড়াও, কোনও গোল করা হলে কখনও কখনও এ.সি. মিলানের সান সিরো স্টেডিয়ামে আগুনের শিখা ঝলকে ওঠে।
একটি *গোলের গান* বা *গোল উদ্‌যাপনের সংগীত* হল কোন গানের সংক্ষিপ্ত অংশ, যেটি ফুটবলে বা আইস হকির মতো খেলায় গোলের পরে বাজানো হয়। মাঝে মাঝে গান বাজানোর আগে একটি গোল শিঙা বাজানো হয়, এটি দেখা যায় বিশেষত জাতীয় হকি লিগের (এনএইচএল) খেলায়।

এরকম একটি গান হল বেলিনীর "সাম্বা দে জেনিরো"। বোল্টন ওয়ান্ডারার্স যখন ঘরের মাঠে খেলে, তখন প্রতিটি গোলের পরে এটি বাজানো হয়। ২০০৮ উয়েফা ইউরো তে গোল সংগীত হিসাবে এই গানটি ব্যবহৃত হয়েছিল। সান সিরো স্টেডিয়ামে এসি মিলানের প্রতিটি গোলের পরে ভ্যান হ্যালেনের "জাম্প" গানটি বাজানো হয়। কিছু জার্মান এবং অস্ট্রিয়ান ক্লাবে ব্লারের "সং ২" বাজানো হয়। উত্তর আমেরিকায়, সাধারণত, গ্লিটার ব্যান্ডের "রক অ্যান্ড রোল (দ্বিতীয় ভাগ)" বাজানো হয়। ইউক্রেনীয় ফুটবল ক্লাব শাখতার দোনেৎস্কেরের ঘরের মাঠ ডনবাস এরিনাতে, ঘরের খেলোয়াড় যখনই গোল করে, তখন সংগীত বাজানোর রীতি রয়েছে, সেই সংগীতটি গোলদাতার জাতীয়তার সাথে সঙ্গতিপূর্ণ হয়। উদাহরণ স্বরূপ, যখনই হেনরিখ এমখিতারিয়ান গোল করে, তখনই তার স্বদেশবাসী আর্মেনিয়ান আরম খাচাতুরিয়ান রচিত "সেবার ডান্স" বাজানো হয়।  আর একটি উদাহরণ হল, যখন এফসি বায়ার্ন মিউনিখ অ্যালিয়াঞ্জ এরিনায় গোল করে তখনই ক্যান-ক্যান বাজানো হয়।

আইস হকিতে গোলের গান বাজানো খুব সাধারণ বিষয়। ২০১২ সালের আগে, হোম আইসে এনএইচএলের মন্ট্রিয়ল কানাডিয়েনস এর একটি গোলের পরে ইউটু এর "ভার্টিগো" বাজানো হত। নিউ ইয়র্ক রেঞ্জার্স "স্ল্যাপশট" গানটি বাজায়, যেটি লিখেছিলেন ম্যাডিসন স্কোয়ার গার্ডেনের সংগীত পরিচালক রে ক্যাসল্ডি। শিকাগো ব্ল্যাকহকস নিজেদের প্রতিটি গোলের পরে ফ্রেটেলিস এর "চেলসি ড্যাগার" বাজায়।

### সাধারণ উদ্‌যাপন

অ্যান্ড্রু উইডম্যান নিজের জার্সি ছেঁড়ার পরে
নেইমার, রামিরেস এবং আন্দ্রে সান্টোস গোলের পর নৃত্যরত অবস্থায়
* গোলদাতার ওপরে পড়ে খেলোয়াড়দের দলগত আলিঙ্গন বা খেলোয়াড়রা একে অপরের কাঁধে ঝাঁপিয়ে পড়া।
* গোলদাতা কর্ণার ফ্ল্যাগের দিকে দৌড়োয়, সেখানে দাঁড়িয়ে একহাতে পতাকা দণ্ডটি ধরে চিৎকার করে – গাব্রিয়েল বাতিস্তুতা যখন ফিওরেন্তিনাতে খেলতেন, তখন তাঁর অনুরূপ উদ্‌যাপন থেকে অনুপ্রানিত হয়ে তাঁর পূর্ণাবয়ব ব্রোঞ্জের মূর্তির নকশাটি করা হয়েছিল।
* গোলদাতা তর্জনীটি তার ঠোঁটে রাখে, যেন (প্রতিপক্ষের) সমর্থক জনতাকে চুপ করতে বলছে – ১৯৯৯ সালে, কাম্প ন্যুতে, প্রচণ্ড প্রতিদ্বন্দ্বী বার্সেলোনার বিপক্ষে গোল করার পর রিয়াল মাদ্রিদ ফরোয়ার্ড রাউলের এইভাবে উদ্‌যাপন স্মরণীয় হয়ে আছে।
* মেশিনগান নিক্ষেপ করার ভান করা গোলদাতা, যেমনটি গাব্রিয়েল বাতিস্তুতা এবং এডিনসন কাভানির করতেন।

আরো দেখুন
---------

* Association football প্রবেশদ্বার

* ফুটবল সংস্কৃতি
* গ্যাটোরড শাওয়ার
* পিচ আক্রমণ
* টাচডাউন উদ্‌যাপন
* উদ্‌যাপন চেষ্টা করুন

তথ্যসূত্র
---------

1. ↑  "Fifa 14 celebrations: How to do Gareth Bale, Ronaldo, and Lionel Messi's signature moves". *The Mirror*. Retrieved 6 September 2014
2. ↑  "The Evolution of EA Sport's FIFA 14 Video Game"। ABC News। সংগ্রহের তারিখ ২৯ সেপ্টেম্বর ২০১৮।
3. ↑  "8 new celebrations we'd love to see in FIFA 18"। *FourFourTwo*। সংগ্রহের তারিখ ৫ নভেম্বর ২০১৮।
4. 1 2  "The songs of soccer, from stadium anthems to Ronaldo's solo"। DW.com। সংগ্রহের তারিখ ৮ অক্টোবর ২০১৮।
5. ↑  "Sabre Dance by Henrikh Mkhitaryan"। Ukrainian Football 1894। ১৬ আগস্ট ২০১২। ১১ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ২২ আগস্ট ২০১২।
6. ↑  Wilson, Jonathan (২২ অক্টোবর ২০১২)। "Henrik Mkhitaryan orchestrates Shakhtar Donetsk's great leap forward"। *The Guardian*। সংগ্রহের তারিখ ৯ জুন ২০১৩।
7. ↑  "Habs Goal Song"। Montreal Canadiens। ১৪ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০১১।
8. ↑  "Mario Balotelli Goal: Brazil, Italy Draw 2-2 (VIDEO)"। *Huffington Post*। সংগ্রহের তারিখ ৯ অক্টোবর ২০১৮।
9. ↑  Ghosh, Bobby। "Splitting a Pair"। *Time magazine*। সংগ্রহের তারিখ ৮ সেপ্টেম্বর ২০১৮।
10. ↑  "Real Madrid-Barcelona: Celebrations in enemy territory"। *Marca*। সংগ্রহের তারিখ ৯ অক্টোবর ২০১৮।
11. ↑  "When Raul ended Madrid's humiliation, silenced Nou Camp"। *Egypt Today*। সংগ্রহের তারিখ ৯ অক্টোবর ২০১৮।
12. ↑  "Golden Goal: Gabriel Batistuta for Fiorentina v Arsenal (1999)"। *The Guardian*। সংগ্রহের তারিখ ৯ অক্টোবর ২০১৮।

বহিঃসংযোগ
---------


উইকিমিডিয়া কমন্সে **গোল উদ্‌যাপন** সংক্রান্ত মিডিয়া রয়েছে।